સન ફાર્મા, અદાણી પોર્ટ્સ, હીરો મોટો કોર્પ, ટાટા મોટર્સ અને લ્યુપિન કંપનીના શેર્સમાં ૦.૫૦ ટકાથી એક ટકાનો સુધારો જોવાયો હતો તો બીજી બાજુ આઇટીસી, ટાટા સ્ટીલ, ડો. રેડ્ડીઝ લેબ્સ કંપનીના શેરમાં ઘટાડાની ચાલ નોંધાઇ હતી. જાણકારોના જણાવ્યા પ્રમાણે શેરબજારમાં ભલે રાહત જણાઇ હોય અને ઘટાડો અટક્યો હોય, પરંતુ વૈશ્વિક શેરબજારમાં ઘટાડાનો દોર ચાલુ છે. એ જ પ્રમાણે સ્થાનિક બજારમાં પણ ઇન્સ્ટિટ્યુશનલ બાયર્સ સ્ટ્રોંગ પોઝિશન બનાવતા નથી અને તેના કારણે સ્થાનિક શેરબજારનું નબળું સેન્ટિમેન્ટ જોવા મળી રહ્યું છે.